Mos est, licet non scripta et usu jam communi pro lege tenetur, ut de rebus ecclesie quibuslibet, etiam secularibus, per scripture auctoritatem aliquid sub censu concedatur. Quapropter noverint omnes, tam futuri quam presentes, quia domnus Maiolus, venerabilis pater, quasdam res de Cluniaco provenientes monasterio, cuidam presbitero, nomine Dodoni, cum consensu fratrum, per testamentariam auctoritatem delegant. Sunt namque ipse res sitæ in comitatu Matiscensi, in villa Colonias: hoc est vinee due cum curtilis duobus suprapositis; has ergo vineas cum curtilis, ea ratione ad jam denominatum Dodonem damus, ut quamdiu vixerit, teneat ac possideat, et singulis annis, natale apostolorum, quod est III kal. julii, XII denarios in censu ad jam dictum locum persolvat; post obitum ipsius ad nos he res perveniant. Et ut hæc precaria quamdiu advixerint stabilis permaneat, subterfirmare dignum diximus. S. Maioli abbatis. S. Viviani. S. Rothardi. S. Achedei. S. Vuitberti. S. Gausmari. S. Hugoni. S. Aldebaldi. S. Teudbaldi. S. Vuilisi. S. Girberti. S. Eurardi. S. Cristiani. S. Dominici. S. Pontii.